बाक्सा जिल्ला केरेते डु-एसेसियेसननि बानजायनायाव सानसेनि हाबाफारिजों बाक्सा जिल्लानि केरेटि रोंगौथि गोनां गेलेगिरिफोरखौ सायख’नाय थांखिजों मुसलपुरनि अदालबारियाव बाक्सा जिल्ला केरेटि चेम्पियनशिपखौ खुंफुंनाय जायो ।  जायफोर गेलेगिरिफोरा दिनैनि खेलायाव देरहागोन बिसोरखौ आसाम आरो सा-सानजा रायजोयाव केरेटि चेम्पियनशिप खुंफुंजानो गोनांयाव गेलेनो थाखाय खाबु मोनगोन होनना गाहाइ फोरोंगिरि निजोम बसुमतारीया मिथिहोदों ।  बेजों लोगोसेनो सोरखारनि फारसे खावलायनानै बाक्सा जिल्ला केरेटिनि नेहाथारि आरो गाहाइ फोरोंगिरि निजोम बसुमतारीया बुंथियोदि बाक्सा जिल्लायाव केरेटि गेलेगिरि फरायसाफोरा गोबां दं नाथाय नांगौ बादियै केरेटिनि फोरोंथाइ होग्रा जायगा गैया बेनिखायनो सोरखारा बेनि फारसे राहा लायोब्ला केरेटेनि बिथिंयाव गोबां दावगालांनो हागोन होनना बुंथियो । 